**Ghidul Studentului**

pentru completarea cererii de reexaminare

Fie că sunteţi student la Facultatea de I.M.E., Mine sau Ştiinţe, Sau la cursul de DPPD, paşii de completare sunt aceiaşi, cu diferenţa că trebuie ales formularul corespunzător şi citit ghidul corespunzător, dacă formularele nu se încadrează ghidului studentului.

Toate câmpurile cu \* sunt obligatorii.

Acest lucru înseamnă că fără a fi completate câmpurile respective (adică fără să fie date răspunsuri la acele întrebări din formular, care au \* nu se va putea trece la secţiunea următoare şi nu vor putea finaliza şi trimite cererea).

În prima secţiune, formularul se completează cu datele personale, de identificare şi de contact ale studentului [NUME, Prenume, Formă de învăţământ (licenţă, master, CPU), specializarea, grupa (cu prescurtări, ex.:AP11, C11), anul, formă de finanţare (Buget, Taxă), adresa de eMail, numărul de telefon) şi implicit să fie de acord cu prelucrarea datelor cu caracter personal în scopul gestionării activității de management universitar].

În a doua secţiune se vor completa disciplinele restante, răspunsurile vor fi de tip text scurt, unde se va scrie Disciplina Restantă – Cadru Didactic, după modelul:

Macroeconomie – Ion Georgescu

Cadrului didactic **NU** i se trec titlurile educaţionale (Prof. Conf, etc.), dar disciplinei i se pot trece prescurtările, dacă se cunosc cele corecte. La disciplina aleasă, este necesară ataşarea dovezii de plată în format electronic (fotografie, scanare, sau print-screen, se acceptă formaturile fişierelor JPG, PNG, PDF).

Plata se poate face online de pe site-ul universităţii prin modulul UMS plăţi online/Alte plăţi, sau fizic, la casieria universităţii.

**Atenţie!**

Studentul are dreptul şi obligaţia să se asigure că **nu** a trimis accidental sau eronat, una şi aceeaşi dovadă de plată la mai multe discipline. În caz contrar, dovada de plată se va lua în considerare numai la prima disciplină pentru care a fost ataşată. Fie că plata a fost făcută online sau la casierie, dovada de plată are număr unic de identificare, şi se verifică de către personalul autorizat înainte de examen.

Dacă aveţi mai puţine discipline restante (de reexaminat) decât cele pentru care există câmpuri veţi ignora cele care sunt în plus şi veţi merge la sfârşitul formularului şi veţi da click pe "Trimite" sau "Submit".